**Наша околина**

Драги ученици, коначно нам је стигло лепо време, штета да седимо код куће, затворени у соби.

Зато ће ваш следећи задатак бити цртеж из ваше околине. Можете да цртате у вашем дворишту, на улици, у парку, у природи.. Било где, само да је на отвореном.

Изаберите неки интересантан део ваше околине и потрудите се да га нацртате што верније ономе што видите. Немојте измишљати нешто што не видите.

Бојити можете оловкама у боји, фломастерима, воштаним бојама – по вашем избору.

За овај задатак имате недељу дана, што значи да ћете своје радове послати најкасније до 22.05.2020.

ВАЖНА НАПОМЕНА: Пошто нам је ово последњи рад у овој школској години, молимо вас да до наведеног датума пошаљете и све остале радове, ко евентуално није послао. У последњој недељи маја морамо да закључујемо оцене, па не дозволите да вам се смањи просек оцена због неангажовања у школи на даљину.

Велики поздрав и уживајте у лепом времену, наставници ликовне културе.